open-index/open-wikipedia-markdown huggingface dataset:
Vypsaná fiXa

**Vypsaná fiXa** je česká hudobná skupina z Pardubíc, ktorá vznikla v roku 1994. Kapela hrá punk ale niekedy sa tiež označuje za Pop punkovů. 

## Členovia skupiny
* Michal Mareda (Márdi) – spev, gitara
* Milan Kukulský (Mejla) – gitara
* Daniel Oravec (Mejn) – basgitara
* Petr Martínek (Pítrs) – bicie

## Diskografia
### Štúdiové albumy
* *[[Brutální všechno]]* (2001)
* *[[Bestiálně šťastní]]* (2003)
* *[[Krása nesmírná]]* (2005)
* *[[V Fabric]]* – tiež DVD *[[Před náma jedeme my]]* (2006)
* *[[Fenomén (album)|Fenomén]]* (2007) – nominácia na cenu Anděla v kategórii "album roku - rock"
* *[[Klenot (album)|Klenot]]* (2009)
* *[[Detaily (album)|Detaily]]* (2011)

### Demá a kompilácie
* *[[No Burp!]]* (1995)
* *[[Z Nietzscheho nic]]* (1996)
* *[[Smutné a veselé vraždy]]* (1996)
* *[[Lunapark (album)|Lunapark]]* (1997, 1998)
* *[[Nová jarní kolekce]]* (2000)

## Externé odkazy
* Oficiálna stránka skupiny 

## Zdroj

## Iné projekty
 

Kategória:České hudobné skupiny
Zoznam kaštieľov v Bratislave a okolí

Kaštiele v Bratislave sú bývalé vidiecke panské sídla, ktoré sa nachádzali mimo mesta alebo v historických obciach, ktoré dnes patria k Bratislave.

## Kaštiele v Bratislave
* Kaštieľ v Čunove
* Kaštieľ v Devíne
* Kaštieľ v Devínskej Novej Vsi
*Kaštieľ v Lieskovci
* Kaštieľ v Podunajských Biskupiciach
* Kaštieľ v Prievoze
* Kaštieľ v Rači
* Neskororenesančný kaštieľ v Rači
* Kaštieľ v Rusovciach
* Kaštieľ vo Vrakuni
* Ormosdyho kaštieľ

## Kaštiele v okolí Bratislavy
* Kaštieľ v Báhoni
* Kaštieľ v Bernolákove
* Kaštieľ v Budmericiach
* Kaštieľ v Cíferi
* Kaštieľ v Ivanke pri Dunaji
* Pálffyovský kaštieľ v Malackách
* Malý kaštieľ v Malackách
* Kaštieľ v Marianke
* Kaštieľ v Modre
* Kaštieľ v Plaveckom Podhradí
* Kaštieľ v Rovinke
* Kaštieľ v Senci
* Kaštieľ v Stupave
* Kaštieľ vo Svätom Jure
* Kaštieľ v Tomášove
* Kaštieľ vo Veľkom Bieli
* Kaštieľ vo Veľkých Levároch
* Kaštieľ vo Vinosadoch
* Kaštieľ vo Vývrate



Kaštiele
Bratislava
Zoznam kaštieľov

Pozri:
* Zoznam kaštieľov v Česku
* Zoznam kaštieľov na Slovensku
** Zoznam kaštieľov v Bratislave a okolí
Zoznam kaštieľov na Slovensku

Toto je zoznam niektorých najznámejších kaštieľov na Slovensku.

## B
* Bárczyovský kaštieľ v Banskej Bystrici-Radvani
* Tihányiovský kaštieľ v Banskej Bystrici-Kráľovej
* Kaštieľ v Betliari
* Kaštieľ v Budmericiach
* Kaštieľ Burg v Považskom Podhradí
* Kaštieľ v Bytči
* Kaštieľ v Bytčici

## Č

*Révayovský Kaštieľ v Častkovciach

## D
* Kaštieľ v Diviakoch
* Kaštieľ v Divinke
* Kaštieľ v Dolnej Krupej
* Kaštieľ v Dolnej Mičinej

## G
* Kaštieľ v Geči

## H
* Kaštieľ v Holíči
* Kaštieľ v Hornej Lehote
* Budova Detskej psychiatrickej liečebne v Hrani
* Kaštieľ v Humennom

## I
* Kaštieľ v Ivanke pri Dunaji

## J
* Kaštieľ v Jasenici

## K
* Kaštieľ v Kalinčiakove

## M
* Kaštieľ v Moravanoch nad Váhom
* Kaštieľ v Mošovciach
* Pálfiovský kaštieľ v Malackách

## O
* Kaštieľ Orlové
* Kaštieľ v Ožďanoch

## P
* Príleský kaštieľ
* Kaštieľ v Plášťovciach

## R
* Kaštieľ Radvanských
* Kaštieľ v Rusovciach
* Kaštieľ svätej Žofie v Ružomberku

## S
* Kaštieľ v Snine
* Kaštieľ v Strážkach
* Kaštieľ Svätý Anton
* Száparayovský kaštieľ v Považskom Podhradí

## Š
* Kaštieľ v Šarišských Michaľanoch

## T
* Kaštieľ v Tomášove
* Kaštieľ v Topoľčiankach

## Z
* Kaštieľ v Záturčí
* Kaštieľ v Zlatých Moravciach

## Ž
* Kaštieľ v Želiezovciach
* Kaštieľ v Žiari nad Hronom

## Pozri aj
* Zoznam kaštieľov v Bratislave a okolí



Kaštiele
Dumont d’Urville

**Stanica Dumont d'Urville** () je francúzska výskumná stanica v Antarktíde na ostrove Île des Pétrels v súostroví Pointe Géologie v Adelinej Zemi. Je pomenovaná po výskumníkovi Jules Dumont d’Urville.  Riadi ju *Francúzsky polárny inštitút Paul-Émile Victora*.

Priekopnícka francúzska antarktická výskumná stanica Port Martin, nachádzajúca sa 62 km východne od D'Urville, bola zničená požiarom v noci z 23. januára 1952. V roku 1952, bola vybudovaná malá základňa na Île des Pétrels na štúdium hniezdenia tučniakov cisárskych. Táto základňa bola pomenovaná Base Marret. Keďže hlavná základňa Port Martin bola úplne zničená, Base Marret bola zvolená na prezimovanie počas 1952/1953. Nová hlavná základňa, stanica Dumont D'Urville, bola vybudovaná na tom istom ostrove a otvorená 12. januára 1956, aby slúžila ako centrum pre francúzsky vedecký výskum počas antarktického Medzinárodného geofyzického roku 1957/1958. Dodnes zostala stanica aktívne využívaná. 

Stanica umožňuje vystúpiť na breh naraz len 30-40 ľuďom.  Ľad a silné katabatické vetry často bránia vylodeniu buď z raftu alebo z helikoptéry.  Stanica má kapacitu približne 30 osôb v zime a 120 počas leta. Ľadoborec *l'Astrolabe* priváža z prístavu Hobart (Tasmánia) na stanicu zásoby a ľudí. Od novembra do marca urobí päť spiatočných plavieb. 

Oskarový dokumentárny film *La Marche de l'empereur*, uvedený na Slovensku ako *[[Putovanie Tučniakov]]*, sa filmoval v okolí tejto základne. 
V roku 1967 bola zo základne Dumont d'Urville vypustená francúzska raketa pre výskum najvyšších vrstiev atmosféry typu Dragon.

## Iné projekty

## Externé odkazy
* Základňa Dumont d'Urville stránka od Ifremer
* ''L'Astrolabe''
* Zima na stanici

Kategória:Výskumné stanice na území Antarktídy
Kategória:Francúzske južné a antarktické územie
Andrej Vasilievič Kvasov

thumb|Palác v Baturine (Ukrajina). Navrhol ho Kvasov a bol prestavaný Charlesom Cameronom; dnes sú z neho len ruiny.
**Andrej Vasilievič Kvasov** (* pred 1720 – † po 1770) bol významný barokový architekt, pôsobiaci v Ukrajine a na Rusku. O jeho živote je vieme len veľmi málo, a dátumy z jeho života sú veľmi neisté.

V roku 1741 pomáhal Michailovi Vasilievičovi Zemcovovi pripraviť korunovačné oslavy v Moskve. O dva roky neskôr bol poverený výzdobou interiéru Katarínskeho paláca. Súčasne bol poverený Kirilom Razumovským navrhnúť rezidencie a kostoly v Baturine, Gluchove a Kozelci. V roku 1770 sa stal hlavným architektom Malého Ruska. Katedrála v Kozelci a zničený palác v Baturine patria medzi hŕstku ním postavených budov na Ukrajine, ktoré stále stoja, a len malá časť zostala vo svojej originálnej podobe a výzdobe. 

Kategória:Narodenia v 18. storočí
Kategória:Úmrtia v 18. storočí
Kategória:Ruskí architekti
Kategória:Barokoví architekti
Slovenské národné hokejové mužstvo na MS 2007

thumb|right|Dresy slovenského národného hokejového mužstva na Majstrovstvách sveta v ľadovom hokeji 2007

Toto je zostava **[[Slovenské národné hokejové mužstvo|slovenskej hokejovej reprezentácie]]**, ktorá sa umiestnila na 6. mieste na Majstrovstvách sveta v ľadovom hokeji 2007. Trénermi tohto výberu boli Július Šupler, Miroslav Miklošovič a Zdeno Cíger.

## Súpiska
* 60 Karol Križan ( MoDo Hockey)  
* 41 Jaroslav Halák ( Montreal Canadiens) 
*  3 Zdeno Chára ( Boston Bruins) 
* 28 Ivan Čiernik ( Kölner Haie) 
* 38 Pavol Demitra ( Minnesota Wild) 
* 15 Dominik Graňák ( HC Slavia Praha)
* 10 Marián Gáborík ( Minnesota Wild) 
* 71 Tomáš Harant ( Lowell Devils) 
* 81 Marián Hossa ( Atlanta Thrashers) 
* 68 Milan Jurčina ( Washington Capitals) 
* 22 Richard Kapuš ( Metallurg Novokuznetsk) 
*  2 Branislav Konrád ( HK Nitra) 
* 47 Miroslav Kováčik ( Sibir Novosibirsk) 
* 16 Roman Kukumberg ( HC Slovan Bratislava) 
* 26 Tibor Melichárek ( Dukla Trenčín) 
* 37 Peter Podhradský ( Frankfurt Lions) 
* 14 Andrej Podkonický ( Bílí Tygři Liberec)
* 19 Branko Radivojevič ( Minnesota Wild) 
* 18 Miroslav Šatan ( New York Islanders) 
* 21 Radovan Somík ( Severstaľ Čerepovec) 
* 55 Tomáš Starosta ( Neftekhimik Nizhnekamsk) 
* 75 Richard Stehlík ( HC Sparta Praha) 
*  7 Martin Štrbák ( CSKA Moskva) 
* 43 Tomáš Surový ( Lulea HF) 
* 79 Marek Uram ( HC Slovan Bratislava)

## Zloženie kádra

## Výsledky Slovenska na MS 2007
### Základná skupina C
* Slovensko - Nórsko **3:0** (2:0,1:0,0:0) 
Najlepší hráč zápasu SR: Jaroslav Halák
Historická vzájomná bilancia: (4-0-0; 22:4)

* Slovensko - Nemecko **5:1** (1:0,1:0,3:1)
Najlepší hráč zápasu SR: Peter Podhradský
Historická vzájomná bilancia: (3-0-1; 12:4)

* Kanada - Slovensko **5:4** (1:1,3:2,1:1)
Najlepší hráč zápasu SR: Marek Uram
Historická vzájomná bilancia: (6-2-1; 30:23)

**2.**  Slovensko 2-0-1 12:6  6 bodov

### Osemfinálová skupina F
* USA - Slovensko **4:2** (2:1,2:0,0:1)
Najlepší hráč zápasu SR: Zdeno Chára
Historická vzájomná bilancia: (4-1-1; 16:13)

* Česko - Slovensko **2:3** (1:0,0:2,1:1)
Najlepší hráč zápasu SR: Karol Križan
Historická vzájomná bilancia: (7-1-2; 37:19)

* Slovensko - Bielorusko **4:3** (1:1.2:2,1:0)
Najlepší hráč zápasu SR: Marián Gáborík
Historická vzájomná bilancia: (3-0-1; 9:7)

**3.** Slovensko 3-0-2  18:15   9 bodov

### Štvrťfinále
* Švédsko - Slovensko **7:4** (1:2,3:0,3:2)
Najlepší hráč zápasu SR: Roman Kukumberg
Historická vzájomná bilancia: (4-1-3; 21:17)

Historická vzájomná bilancia je uvádzaná len vrátane zápasov odohratých na pôde majstrovstiev sveta všetkých kategórií.

## Štatistické zápisy slovenských hokejistov
Marián Gáborík sa stal 7. najproduktívnejším hráčom šampionátu s 11 bodmi (5+6). Jeho 5 gólov ho zaradilo na delenú 6. pozíciu v tabuľke najlepších strelcov. 
Peter Podhradský sa v bodovaní obrancov umiestnil na 6. mieste so 7 bodmi (2+5). 
Slovensko s percentuálnou úspešnosťou streľby 13,23 % skončilo na 4. mieste. 

## Traja najlepší hráči tímu
* 10 Marián Gáborík 
*  3 Zdeno Chára
* 60 Karol Križan

Kategória:Slovenské národné hokejové mužstvo
Beach Boys

**The Beach Boys** je americká rock and rollová skupina, ktorá vznikla v roku 1961. Skupina sa stala populárnou vďaka svojim originálne koncipovaným spôsobom spievaných harmonických vokálov a témam textov piesní, ktoré boli zamerané na životný štýl kalifornskej mládeže: surfing, dievčatá a autá. Líder kapely, Brian Wilson, postupne rozvíjal jej umelecké smerovanie k väčšej inovatívnosti. Hudobná tvorba skupiny sa stretla s pozitívnym hodnotením hudobnej kritiky a je hudobným vzorom pre mnohých hudobníkov nasledujúcich generácií.

Skupinu založil Brian Wilson spolu s bratmi Carlom and Dennisom, bratrancom Mike Lovem a kamarátom Al Jardinom. Toto zoskupenie spolu s niekdajším členom, Davidom Marksom a neskorším členom kapely, Bruce Johnstonom, bolo v roku 1988 uvedené do Rokenrolovej siene slávy.

Skupina Beach Boys je často považovaná za jednu z ikon americkej populárnej hudby. V hudobnom rebríčku U.S. Top 40 má 36&nbsp;hitov (najviac zo všetkých rockových skupín) a 56&nbsp;hitov v singlovom rebríčku Hot 100 (z toho štyri na prvom mieste). Podľa vyjadrenia hudobného časopisu Billboard Magazine je Beach Boys predajom svojich singlov na prvej pozícii medzi americkými hudobnými zoskupeniami. 

Skupina The Beach Boys počas svojej histórie prešla mnohými zmenami v zostave a aj v hudobnom štýle. Bývalý líder Brian Wilson bol nútený vďaka svojej drogovej závislosti a psychickej chorobe zostať v ústraní a pôsobiť ako píšuci autor skladieb pre kapelu. V roku 1983 zomrel Dennis Wilson a v roku 1998 ďalší z bratov Carl, vzťahy medzi členmi kapely poznačili aj rôzne právne spory. Po Carlovej smrti bol zo skupiny Mikem Lovem vyhnaný Al Jardine. Mike a  Bruce Johnston si potom prenajali práva na názov kapely a pokračujú v hudobnej kariére ďalej ako Beach Boys.

## Diskografia
* *[[Surfin' Safari]]* (1962)
* *[[Surfin' USA]]* (1963)
* *[[Surfer Girl]]* (1963)
* *[[Little Deuce Coupe (album)|Little Deuce Coupe]]* (1963)
* *[[Shut Down Volume 2]]* (1964)
* *[[All Summer Long (album)|All Summer Long]]* (1964)
* *[[The Beach Boys' Christmas Album]]* (1964)
* *[[Today!]]* (1965)
* *[[Summer Days (and Summer Nights!!)]]* (1965)
* *[[Beach Boys' Party!]]* (1965)
* *[[Pet Sounds]]* (1966)
* *[[Smiley Smile]]* (1967)
* *[[Wild Honey (album)|Wild Honey]]* (1967)
* *[[Friends (The Beach Boys album)|Friends]]* (1968)
* *[[20/20 (album)|20/20]]* (1969)
* *[[Sunflower (album)|Sunflower]]* (1970)
* *[[Surf's Up (album)|Surf's Up]]* (1971)
* *[[Carl and the Passions - "So Tough"]]* (1972)
* *[[Holland (album)|Holland]]* (1973)
* *[[15 Big Ones]]* (1976)
* *[[The Beach Boys Love You|Love You]]* (1977)
* *[[M.I.U. Album]]* (1978)
* *[[L.A. (Light Album)]]* (1979)
* *[[Keepin' the Summer Alive]]* (1980)
* *[[The Beach Boys (album)|The Beach Boys]]* (1985)
* *[[Still Cruisin']]* (1989)
* *[[Summer in Paradise]]* (1992)
* *[[Stars and Stripes Vol. 1]]* (1996)

## Referencie

## Iné projekty

Kategória:Hudobné skupiny USA
Kategória:Hollywoodsky chodník slávy
Kategória:Rock and Roll Hall of Fame
Kategória:Interpreti Capitol Records
Jules Mazarin

**Jules Raymond Mazarin** (známy aj ako **Giulio Raimondo Mazzarino**, * 14. júl 1602, Pescina, Taliansko – † 9. marec 1661, Vincennes, Francúzsko) bol taliansky politik, ktorý od roku 1642 až do svojej smrti pôsobil ako prvý minister Francúzska. Od roku 1641 mal cirkevnú hodnosť kardinála.

Narodil sa v Pescine neďaleko Neapola ako Giulio Raimondo Mazzarini. Bol žiakom jezuitského kláštora pápeža Urbana VIII. v Ríme, Neskôr študoval právo na rímskej univerzite La Sapienza. V roku 1627 prežil v severotalianskom Monferrate vojenskú službu v hodnosti kapitána.

V roku 1632 sa Mazarin stal pápežským diplomatickým zástupcom v Avignone. S pomocou kardinála Richelieua sa v roku 1641 stal aj kardinálom. V roku 1642 ho Ľudovít XIII. menoval do čela kráľovskej rady.

## Referencie


## Literatúra
* Cronin Vincent: *Ludvík XIV.: král Slunce, velký panovník z rodu Bourbonů*, Praha, Brána - Euromedia Group 1999, ISBN 	80-242-0243-3.
* Bluche François: *Za časů Ludvíka XIV. : král Slunce a jeho století*, Argo, Praha 2006, ISBN 80-7203-675-0 .

## Iné projekty

Kategória:Francúzski politici
Kategória:Francúzski vojvodovia
Kategória:Predsedovia vlády Francúzska
Kategória:Talianski politici
Kategória:Talianski kardináli
Kategória:Rímskokatolícki biskupi
Kategória:Vatikánski diplomati
Farba (kvantová fyzika)

**Farba** je vnútorné kvantové číslo, vlastnosť kvarkov a gluónov, ktorá sa týka silnej interakcie v rámci kvantovej chromodynamiky (QCD).

Farba je trochu podobná elektrickému náboju častíc, no vzhľadom na svoj dosah a silu pôsobenia má odlišný charakter.
Farba kvarkov a gluónov nemá nič spoločné so zrakovým vnímaním farby. Pojem farba bol zavedený z teoretických dôvodov, aby sa dodržal Pauliho vylučovací princíp. Experimenty však poukazujú na správnosť hypotézy. Kvantové číslo farba môže zaujímať tri hodnoty: červená, modrá a zelená, resp. antikvarky môžu nadobúdať antifarby.

Kategória:Kvarky
Žarnovský potok

**Žarnovský potok** môže byť:

*prítok Budinského potoka v povodí Ipľa, pozri Žarnovský potok (prítok Budinského potoka)
*prítok Rovnianky v povodí Váhu, pozri Žarnovský potok (prítok Rovnianky)
Antonio Rinaldi

**Antonio Rinaldi** (* 1710 – † 10. apríl 1794, Rím, Taliansko) bol taliansky barokový architekt, ktorý študoval u Luigiho Vanvitelliho a pracoval prevažne v Rusku.

V roku 1751 – počas výletu do Anglicka – ho zavolal hajtman Kirill Razumovskij, aby vyzdobil jeho rezidenciu na Ukrajine. Jeho prvou dôležitou svetskou objednávkou bol zámok Novoznamenka od kancelára Voroncova. V roku 1754 bol vymenovaný za hlavného architekta *mladého dvora* (budúceho Petra III. a Kataríny Veľkej). Odtiaľto pochádzajú jeho najznámejšie barokové návrhy: palác Petra III. (1758 – 1760) a nákladne vyzdobený Čínsky palác (1762 – 1768). V 70. rokoch 18. storočia pracoval najmä ako hlavný architekt grófa Orlova, ktorý bol hlavným obľúbencom cárovnej Kataríny Veľkej a najmocnejší muž v krajine. Počas tohto obdobia postavil dve grandiózne klasicistické sídla – Mramorový palác v Petrohrade a zámok Gatčina. Navrhol tiež pre Orlovovcov niekoľko monumentov v Cárskom Sele a svoje dielo ukončil prácou na katolíckom kostole sv. Kataríny.

## Iné projekty

Kategória:Narodenia v 1710
Kategória:Úmrtia v 1794
Kategória:Talianski architekti
Kategória:Ruskí architekti
Kategória:Barokoví architekti
Kamenné

**Kamenné** môže byť:

*potok na Slovensku, prítok Klínovky v povodí Váhu, pozri Kamenné (prítok Klínovky)
*potok na Slovensku, prítok Maškovej v povodí Ipľa, pozri Kamenné (prítok Maškovej)
*dedinka v Česku, miestna časť obce Měděnec v okrese Chomutov, pozri Kamenné (okres Chomutov)
*sídlisko v Myjave, pozri Kamenné (Myjava)

## Pozri aj
*Kamenná
Cremona (mesto)

**Cremona** je talianske mesto  v oblasti Lombardsko a hlavné mesto rovnomennej provincie. Leží na ľavom brehu rieky Pád.

## Osobnosti mesta
* Gerard z Cremony (* 1114 - † 1187), taliansky matematik
* Claudio Monteverdi (v 1567 - † 1643), taliansky hudobný skladateľ
* Niccolò Amati (* 1596 - † 1684), taliansky husliar
* Antonio Stradivari (* 1644 - † 1737), taliansky husliar
* Gianluca Vialli (* 1964, bývalý taliansky futbalový útočník a tréner
* Ugo Tognazzi (* 1922 - 1990), taliansky herec, režisér a scenárista

## Partnerské mestá
*  Alaquàs, Španielsko
*  Krasnojarsk, Rusko

## Iné projekty
 

## Externé odkazy
* Oficiálna stránka

Kategória:Mestá a obce v provincii Cremona
Kategória:Mestá v Lombardsku
Zimný palác

thumb|Zimný palác (pohľad od Nevy)
thumb|Interiér Zimného paláca (zlatá sieň)
**Zimný palác** () je palác v Petrohrade, v Rusku, ktorý bol postavený v rokoch 1754 – 1762 ako zimné sídlo ruských cárov. Nachádza sa medzi palácom Embankment a Palácovým námestím.

Navrhol ho významný barokový architekt Francesco Bartolomeo Rastrelli ako budovu zeleno-bielej farby s 1786 dverami a 1945 oknami. Jeho prvou obyvateľkou bola cárovná Katarína Veľká. Palác je v súčasnosti súčasťou komplexu budov známeho aj ako *Štátne múzeum [[Ermitáž]]*, v ktorom sa nachádza jedna z najväčších svetových zbierok umenia. Ako súčasť múzea je v paláci sprístupnená väčšina sál a izieb (konkrétne 1057). Vojenská galéria, otvorená v roku 1826, obsahuje 332 portrétov vojenských vodcov ruskej armády počas invázie Napoleona Bonaparteho do Ruska. Po Februárovej revolúcii v Rusku sa stal Zimný palác veliteľstvom Ruskej dočasnej vlády a dôležitú úlohu zohrával aj počas Veľkej októbrovej revolúcie.

## Iné projekty

Kategória:Stavby v Petrohrade
Kategória:Múzeá v Rusku
Kategória:Barokové stavby v Rusku
Cremona

**Cremona** môže byť:
*mesto v Taliansku, pozri Cremona (mesto)
*provincia v Taliansku, pozri Cremona (provincia)
*kráter na Mesiaci, pozri Cremona (kráter)
Chimérizmus

thumb|Myš chiméra (vľavo) s potomkami
**Chimérizmus** je jav, pri ktorom sa v rozličných bunkách určitého jedinca vyskytuje niekoľko taxonomicky blízkych genotypov (druhu, prípadne rodu). V takom prípade má jeden organizmus (rastlinný, či živočíšny) bunky s rozličným DNA.
Chimérizmus môže vzniknúť mutáciami, polyploidizáciou, vrúbľovaním a inak.

Označenie javu bolo odvodené od mýtického tvora „chiméry“, ktorého jednotlivé časti tela pochádzali z rôznych zvierat (resp. aj človeka). V biológii sa ako chiméra označuje organizmus zložený z buniek s odlišnou genetickou výbavou.

Asi najčastejšou príčinou chimérizmu je umelý zásah do organizmu, cieľom ktorého je „dodanie“ časti iného jedinca. Pri rastlinách je to vrúbľovanie, pri živočíšnych organizmoch (a hlavne u ľudí) transplantácia. V takom prípade je často žiaducim stavom tzv. komplexný chimérizmus, keď napr. všetky krvné bunky a krvotvorné bunky kostnej drene majú DNA darcu. Organizmus sa chimérizmu dosiahnutom transplantáciou často bráni imunitnou reakciou.

## Fetálny chimérizmus
Istá forma chimérizmu sa objavuje aj u matiek, ktoré porodili synov. V počte desiatok až stoviek buniek pripadajúcich na milión buniek matky sa nachádza chromozóm Y. Tieto bunky možno nájsť aj vyše 25 rokov po pôrode.

## Tetragametický chimérizmus
Relatívne vzácnym javom je tetragametický chimérizmus. Ten vzniká zlúčením dvoch oplodnených vajíčok v počiatočnej fáze vývoja (zygota resp. blastocysta). Inak povedané – zárodočné bunky dvojvaječných dvojičiek sa zlúčia a začnú vytvárať jeden organizmus. V takom prípade bunky jednotlivých orgánov môžu mať rôzne sady chromozómov, dokonca rôzne sady chromozómov sa môžu vyskytovať aj v rôznych bunkách toho istého orgánu.

O niečo častejšia forma chimérizmu je jav, keď vajíčka, či spermie majú odlišnú DNA ako ostatné bunky jedinca.

U človeka-chiméry teda môže byť negatívny test DNA zavádzajúci.

## Externé odkazy
* Vesmír: Plod opravuje matčino tělo

Kategória:Medicína
Kategória:Genetika
Kategória:Imunológia
Kategória:Bunka
Chiméra (mytológia)

**Chiméra** (po grécky *Χίμαιρα* (Chímaira)) je v gréckej mytológii dcéra stohlavého obra Tyfóna a Echidny, napoly ženy, napoly hada. Sama bola fantastický netvor.

[200px|náhľad|''Chiméra'' – [Katedrála Notre-Dame (Paríž)]]
[thumb|[Chiméra z Arezza – etruská bronzová socha]]
Predná časť tela Chiméry mala podobu leva, prostriedok divej kozy a zadná časť tela podobu draka. Jej tri papule chrlili oheň. Žila v rokline sopky a strážila vchod do podsvetia. Keď zacítila človeka, vyliezla zo svojej nory a chrlila na neho oheň. Zabil ju Bellerofontes, ktorý priletel na okrídlenom koni Pegasovi a Chiméru zasiahol niekoľkými smrtiacimi šípmi z bezpečnej výšky. Prvým šípom ju len zranil a tak na neho zaútočila ohňom zo svojich troch papúľ, šibala chvostom a vysoko za ním vyskakovala. No Bellerofontes dal na hrot svojej kopije olovo, ktoré sa v plamennej papuli netvora roztavilo a spálilo jej vnútornosti.

Súrodencami Chiméry boli: 
* Orthos – dvojhlavý pes
* Kerberos – trojhlavý pes žijúci v podsvetí
* Sfinga – obluda so ženskou hlavou, levím telom a vtáčími krídlami 
* Hydra – obluda s hadím telom a deviatimi dračími hlavami

Slovo *chiméra* v novodobom slovníku pretrvalo ako označenie preludu, vidiny, klamnej predstavy, či niečoho nereálneho.

## Odraz v umení
Napriek tomu, že Chiméra bola netvor, antickí umelci ju zobrazovali často. Jej najznámejšie zobrazenie je zrejme bronzová socha *Chiméra z Arezza*, vynikajúce dielo etruského umelca z 5. storočia pred naším letopočtom. Nachádza sa v Archeologickom múzeu vo Florencii.

## Induská (Harappská) civilizácia
V induskej civilizácii je chiméra zobrazená na mnohých tabuľkách ("pečatidlách").  Znázornené sú rôzne druhy chimér zložených zo zvierat vyskytujúcich sa na indickom subkontinente. Aký názov mala chiméra v induskej civilizácii nie je známe.

## Literatúra
* 
* Vojtech Zamarovský: *Bohovia a hrdinovia antických bájí*
* Graves, Robert: *Řecké mýty*, 2004, ISBN 80-7309-153-4
* Houtzager, Guus: *Encyklopedie řecké mytologie*, ISBN 80-7234-287-8
* Gerhard Löwe, Heindrich Alexander Stoll: *ABC Antiky*

## Iné projekty

## Externé odkazy
* Harappan Chimaeras as ‘Symbolic Hypertexts’. Some Thoughts on Plato, Chimaera and the Indus Civilization

Kategória:Bájne tvory gréckej mytológie
Mína

**Mína** môže byť:
*  ženské meno, pozri Mína (prvé meno)
* vo vojenstve:
**teleso, ktoré obsahuje nálož trhavín a ktoré po náraze, vplyvom elektrického prúdu a podobne vybuchne, pozri mína (výbušná nálož)
** delostrelecká mína
** podkop pod opevnenie, pozri mína (podkop)
*v botanike: chodbovitá dutinka, vnútorná časť rastlinného pletiva vyžraná larvami hmyzu, pozri mína (botanika)
*v staroveku:
**hmotnostná jednotka a zodpovedajúca menová jednotka a minca v starogréckej Atike, pozri mína (staroveké Grécko)
**hmotnostná jednotka u Sumerov (asi 500 g), pozri mína (Sumeri)
Mína (podkop)

**Mína** je v ženijnej terminológii podkop pod nepriateľské opevnenie, s cieľom jeho poškodenia alebo zbúrania. Pod opevnenie sa vykopal podzemný tunel a komora, výdreva sa potom zapálila a časť opevnenia sa následne prepadla. Mínová komora mohla byť naplnená strelným prachom a opevnenie bolo zničené výbuchom. Takéto podkopy – míny budovali útočníci i obrancovia – tí zasa s cieľom narušiť alebo zničiť podzemné dielo útočníkov a zabiť kopáčov alebo zničiť jeho obliehacie sapy či delostrelecké batérie.

Tunel k mínovej komore sa nazýva **mínová vetva** a začína (na strane obrancov) spravidla v **hlavnej galérii**, ktorá prebieha pod kontreskarpou – vonkajšou stranou priekopy (u bastionových opevnení). U niektorých bastionových pevností začínajú mínové a odpočúvacie chodby z **envelopy** – podzemnej chodby predsunutej o niekoľko desiatok metrov pred hlavnú galériu. Z hlavnej galérie alebo envelopy vybiehali pred opevnenie mínové vetvy, pričom nie všetky boli zakončené mínovou komorou, mínové vetvy bez mínovej komory sa nazývali **odpočúvacie chodby** a slúžili k „načúvaniu“ – zisťovaniu či a kde budujú obliehatelia svoje podzemné tunely podľa zvukov.

Pokiaľ sa výbuch podzemnej míny neprejavil na povrchu, ale len v podzemí, mína sa označovala ako **podbitá mína**, pokiaľ sa na povrchu prejavil vznikom kráteru, mína sa označovala ako **prebitá mína**. 

**Demoličná mína** bola miestnosť na konci mínovej vetvy, ktorá slúžila na zničenie opevňovacieho prvku bastiónovej pevnosti v prípade jeho dobytia nepriateľom.   

Kategória:Vojenské stavby
Profesor (vedecko-pedagogická hodnosť)

**Profesor** je akademický titul vysokoškolského pedagóga, najvyššia vedecko-pedagogická hodnosť.

## Slovensko a titul profesor
Na Slovensku sa môže stať profesorom kandidát, ktorý predtým dosiahol titul docent, po úspešnom absolvovaní vymenúvacieho konania na základe rozhodnutia inauguračnej komisie a vedeckej rady danej alebo inej vysokej školy. Vedecká rada po ukončení konania kandidáta navrhne prostredníctvom Ministerstva školstva prezidentovi, ktorý ho následne menuje profesorom pre určitý odbor. 

Inauguračná komisia vyhodnotí plnenie podmienok podľa § 76 ods. 5 a 7 zákona, podľa kritérií na získanie titulu profesor a na základe predložených dokladov, oponentských posudkov a odborného posúdenia prednesenej inauguračnej prednášky celkove zhodnotí pedagogickú, vedeckú alebo umeleckú činnosť uchádzača a najneskôr do jedného mesiaca po konaní inauguračnej prednášky predloží predsedovi vedeckej rady návrh s odporúčaním schváliť návrh na vymenovanie uchádzača za profesora v odbore alebo neschváliť návrh na vymenovanie uchádzača za profesora v odbore.

Prezident Ivan Gašparovič v roku 2010 vymenoval 98 profesorov s priemerným vekom 55 a pol roka.

Priemerná mzda profesora v slovenskom vysokom školstve bola v roku 2010 1 890 €. V porovnaní s predošlým rokom je to o 4 % viac.

## História pomenovania
*Professor* bol v starovekom Ríme verejný, vládou ustanovený a platený učiteľ. Termín pochádza (z latinského slova *profitare* = *mať úžitok*). 

Od 17. storočia sa používajú tiež doplnkové označenia, ktoré vyjadrujú rôzne postavenie profesorov:
* *professores ordinarii* – riadni profesori, tvoriaci zbor univerzity, medzi ich práva patrila možnosť byť volený za dekana a rektora
* *professorres extraordinarii* – mimoriadni profesori, vyučujúci predmety, ktoré nie sú štátom systemizované, nemôžu byť volení za dekana alebo rektora.
*Na Slovensku v 21. storočí vysokoškolský učiteľ, ktorý má vedecko-pedagogický titul alebo umelecko-pedagogický titul „profesor" a vykonáva funkciu profesora, je počas pôsobenia v tejto funkcii riadnym profesorom príslušnej vysokej školy; ak taký titul nemá, je mimoriadnym profesorom (podľa § 75 odst. 6 zákon č. 131/2002 Z. z.)

Existujú tiež ďalšie kategórie profesorov:
* *professores honorarii* (alebo *professor honoris causa*) – čestní profesori, s právom, nie však povinnosťou vyučovať na univerzite
* *suplujúci profesori*, ktorí zastupujú riadnych profesorov; dostávajú za to peňažnú odmenu k platu (*remuneráciu*).

Študenti univerzít boli tiež nazývaní *scholares*. Na Slovensku aj v Česku pretrváva zvyk používať slovo profesor i pre pracovné zaradenie (označenie) stredoškolského učiteľa.

## Referencie


## Pozri aj
* Zoznam slovenských vysokoškolských profesorov

## Zdroj

Kategória:Vysokoškolské tituly
Kategória:Univerzitní profesori
Geezer Butler

**Terence Michael Joseph „Geezer“ Butler** (* 17. júl, 1949, Birmingham, Spojené kráľovstvo) je britský basgitarista a jeden zo zakladateľov heavy metalovej skupiny Black Sabbath. V rokoch 2006–2010 bol členom projektu Heaven and Hell.

Svoju prvú skupinu *Rare Breed* vtedy ešte gitarista Geezer Butler založil so spolužiakom Johnem "Ozzym" Osbournom na jeseň roku 1967. Neskôr sa na istý čas rozišli a zase stretli spolu s gitaristom Tonym Iommim a bubeníkom Billom Wardom v bluesovej kapele *Polka Tulk*. Skupinu premenovali na *Earth*, ale potom ako zistili, že v Anglicku už účinkuje kapela s rovnakým názvom tak si začiatkom roku 1969 zmenili meno na *Black Sabbath*.

## Diskografia
### Sólové albumy
* 1995 - *[[Plastic Planet]]* (ako "g//z/r")
* 1997 - *[[Black Science]]* (ako "geezer")
* 2005 - *[[Ohmwork]]* (ako "GZR")

### So skupinou Black Sabbath
* 1970 - *[[Black Sabbath (album)|Black Sabbath]]*
* 1970 - *[[Paranoid]]*
* 1971 - *[[Master of Reality]]*
* 1972 - *[[Black Sabbath, Vol. 4]]*
* 1973 - *[[Sabbath Bloody Sabbath]]*
* 1975 - *[[Sabotage (album)|Sabotage]]*
* 1975 - *[[We Sold Our Soul for Rock ’n’ Roll]]*
* 1976 - *[[Technical Ecstasy]]*
* 1978 - *[[Never Say Die!]]*
* 1980 - *[[Live at Last!]]*
* 1980 - *[[Heaven and Hell (Black Sabbath album)|Heaven and Hell]]*
* 1981 - *[[Mob Rules]]*
* 1982 - *[[Live Evil]]*
* 1983 - *[[Born Again]]*
* 1992 - *[[Dehumanizer]]*
* 1994 - *[[Cross Purposes]]*
* 1995 - *[[Cross Purposes Live]]*
* 1996 - *[[The Sabbath Stones (album)|The Sabbath Stones]]*
* 2002 - *[[Past Lives (album)|Past Lives]]*
* 1998 - *[[Reunion (album)|Reunion]]*
* 2002 - *[[Symptom of the Universe: The Original Black Sabbath 1970-1978]]*
* 2004 - *[[Black Box: The Complete Original Black Sabbath (1970-1978)]]*
* 2007 - *[[Black Sabbath: The Dio Years]]*
* 2007 - *[[Live at Hammersmith Odeon]]*
* 2013 - *[[13 (Black Sabbath)|13]]*

### S [[Ozzy Osbourne|Ozzy Osbournom]]
* 1990 - *[[Just Say Ozzy]]*
* 1995 - *[[Ozzmosis]]*

### S formáciou [[Heaven and Hell (skupina)|Heaven and Hell]]
* 2007 - *[[Live from Radio City Music Hall]]*
* 2009 - Heaven and Hell's first studio album

### Kompilácie
* 1989 - *[[Stairway To Heaven/Highway To Hell]]* (s Ozzy Osbournom)
* 1994 - *[[Nativity in Black]]* (so skupinou Bullring Brummies)

Kategória:Anglickí heavymetaloví gitaristi
Kategória:Anglickí heavymetaloví basgitaristi
Kategória:Black Sabbath
Kategória:Osobnosti z Birminghamu
Neológ

**Neológ** môže byť:
*hlásateľ nových myšlienok
*v judaizme: pozri neológia (judaizmus)
*v jazykovede: jazykový novátor
Nemennosť

**Nemennosť** (iné názvy: **nemenlivosť, stálosť, nepremennosť, invariabilnosť, invariabilita, invariantnosť, pevnosť, fixnosť, stabilnosť, stabilita**) je nepodliehanie zmenám.

Kategória:Výrazy
Bill Ward

**Bill Ward** (vl. menom **William Thomas Ward**, *5. máj, 1948, Birmingham, Anglicko, Spojené kráľovstvo) je bubeník britskej heavy metalovej skupiny Black Sabbath.

Okrem toho, že hrá na bicie ako zakladajúci člen, spieva v dvoch skladbách Black Sabbath: „It's Alright“ (z albumu *[[Technical Ecstasy]]*) a „Swinging The Chain“ (z albumu *[[Never Say Die!]]*).

Jeho charakteristickým bubnovaním je násobený rytmus basových a gitarových riffov, čím sa vytvára silný kombinovaný efekt. Najviac je to badateľné v skladbe „Iron Man“ z albumu *[[Paranoid]]*. Charakteristická je aj jeho rýchla technika bicích a silné vedenie medzi riffmi. Dobrým príkladom skladba „Symptom of the Universe“ z albumu *[[Sabotage]]*.

Bill Ward a gitarista Tony Iommi hrali spolu v skupine  „Mythology“. Neskôr sa pripojili k Ozzymu Osbournovi a basgitaristovi Geezerovi Butlerovi, ktorí hrali v skupine „Rare Breed“  a založili bluesovú formáciu *Polka Tulk*, ktorá sa neskôr premenovala na Earth a v roku 1969 na Black Sabbath.

Medzi rokmi 1969 a 1980 hral Bill na každom sabbathovskom albume. Z osobných dôvodov skupinu opustil v auguste 1980 počas turné k albumu *[[Heaven and Hell (album Black Sabbath)|Heaven and Hell]]*.

## Diskografia
### Sedemdesiate roky
* 1970 - Black Sabbath - *[[Black Sabbath (album)|Black Sabbath]]*
* 1970 - Black Sabbath - *[[Paranoid]]*
* 1971 - Black Sabbath - *[[Master of Reality]]*
* 1972 - Black Sabbath - *[[Black Sabbath, Vol. 4|Volume 4]]*
* 1973 - Black Sabbath - *[[Sabbath Bloody Sabbath]]*
* 1975 - Black Sabbath - *[[Sabotage (album)|Sabotage]]*
* 1975 - Rinky Dink & The Crystal - *Cameo Roles*
* 1975 - Black Sabbath - *[[We Sold Our Soul for Rock ’n’ Roll]]*
* 1976 - Black Sabbath - *[[Technical Ecstasy]]*
* 1978 - Black Sabbath - *[[Never Say Die!]]*

### Osemdesiate roky
* 1980 - Black Sabbath - *[[Heaven and Hell (album Black Sabbath)|Heaven and Hell]]*
* 1980 - Black Sabbath - *[[Live At Last]]*
* 1983 - Black Sabbath - *[[Born Again]]*

### Deväťdesiate roky
* 1990 - Bill Ward - *[[Ward One: Along the Way]]*
* 1993 - Ozzy Osbourne! - *[[Live and Loud]]*
* 1994 - *[[Nativity in Black|Nativity In Black: A Tribute To Black Sabbath]]*
* 1997 - Bill Ward - *[[When the Bough Breaks]]*
* 1997 - Ozzy Osbourne - *[[The Ozzman Cometh]]*
* 1998 - Black Sabbath - *[[Reunion (album)|Reunion]]*

### Po roku 2000
* 2000 - Tony Iommi - *[[Iommi (album)|Iommi]]*
* 2002 - Black Sabbath -* [[Past Lives]]*
* 2002 - Bill Ward - „Straws“ (singel)
* 2002 - Black Sabbath - *[[Symptom of the Universe: The Original Black Sabbath 1970-1978]]*
* 2003 - Dio - *Stand Up and Shout: The Dio Anthology*
* 2004 - Black Sabbath - *[[Black Box: The Complete Original Black Sabbath (1970-1978)]]*
* 2006 - Black Sabbath - *[[Greatest Hits 1970-1978]]*
* 2007 - Black Sabbath - *[[Black Sabbath: The Dio Years]]*
* (TBA) - Bill Ward - *[[Beyond Aston]]*

Kategória:Anglickí rockoví bubeníci
Kategória:Anglickí heavymetaloví bubeníci
Kategória:Black Sabbath
Kategória:Osobnosti z Birminghamu
Suoh

**Suoh** je vulkanický komplex pozostávajúci z niekoľkých prekrývajúcich sa kaldier, maarov a lávových dómov, nachádzajúci sa na juhovýchodnom okraji indonézskeho ostrova Sumatra. Jediná zaznamenaná erupcia sa odohrala v lete roku 1933, v súčasnosti sú prejavom aktivity (s výnimkou jej nárastu v roku 1994) len aktívne fumaroly a termálne pramene.  V obidvoch prípadoch (v 1933 aj 1994) bolo súšťačom zvýšenej aktivity zemetrasenie.

## Externé odkazy
* www.volcano.si.edu  - kalderový komplex Suoh na Global Volcanism Program 

Kategória:Sopky Indonézie
Kategória:Kaldery
Hulubelu

**Hulubelu** je kaldera vulkanického pôvodu nachádzajúca sa na juhovýchode ostrova Sumatra. Kaldera má oválny tvar, dĺžka je 4&nbsp;km, steny majú výšku približne 300&nbsp;m. Vek vzniku kaldery nie je známy, z postkalderového štádia pochádzajú menšie bazaltové a andezitové vulkány ležiace na dne kaldery, resp. na jej svahoch. V súčasnosti sú jediným prejavom aktivity bahenné sopky, solfatáry a termálne pramene.

## Externé odkazy
* www.volcano.si.edu  - kaldera Hulubelu na Global Volcanism Program 

Kategória:Sopky Indonézie
Kategória:Kaldery
Rajabasa

**Rajabasa** je osamotene ležiaci stratovulkán, nachádzajúci sa na juhovýchodnom výbežku ostrova Sumatra. Je to najjužnejšie položený vulkán ostrova. Jeho vrchol je ukončený kráterom s rozmermi 500&nbsp;×&nbsp;700&nbsp;m. Vek poslednej erupcie nie je známy, jediným prejavom aktivity sú fumaroly na svahoch vulkánu. Nárast fumarolickej aktivity bol pozorovaný v rokoch 1863 a 1892.

## Externé odkazy
* www.volcano.si.edu  - stratovulkán Rajabasa na Global Volcanism Program 

Kategória:Sopky Indonézie
Kategória:Stratovulkány
Pulosari

**Pulosari** je najzápadnejšie umiestnený stratovulkán na indonézskom ostrove Jáva. Vrchol prevažne bazaltovo-andezitového vulkánu je ukončený kráterom s hĺbkou 300&nbsp;m. Vek poslednej erupcie nie je známy, jediným prejavom aktivity sú fumaroly na dne krátera, príp. na jeho stenách.

## Externé odkazy
* www.volcano.si.edu  - stratovulkán Pulosari na Global Volcanism Program 

Kategória:Sopky Indonézie
Kategória:Stratovulkány
Šelf

thumb|
thumb|

**Šelf** (iné názvy: **kontinentálny šelf, pevninský šelf, prah**; z angl. *shelf*) je ploché, mierne uklonené pokračovanie kontinentu, ktoré môže byť zaplavené morom. Siaha od pobrežia do hĺbky maximálne 200 m, častejšie však iba 50 - 80 m. Zakončením šelfu je kontinentálny svah, ktorý postupne prechádza cez kontinentálne úpätie do hlbokomorských paniev. Šelf býva zaplavený najmä počas medziľadových dôb, aká je napríklad aj v súčasnosti. Moria ktoré zaplavujú tieto oblasti sa nazývajú šelfové moria. Šelfové oblasti sú významné najmä pre výskyt ložísk nerastných surovín, hlavne ropy, plynu a niektorých vzácnych kovov, ako je zirkón a titán.

## Topografia
Sklon šelfu je veľmi malý - najčastejšie menej ako 1°. Jeho priemerná šírka je okolo 75 km od pobrežia. Šelf sa obyčajne končí v oblasti, kde prechádza do strmšie ukloneného kontinentálneho svahu. Hranica kontinentálneho šelfu môže kolísať, pomerne často sa nachádza v hĺbke okolo 140 m, ale konvenčne sa kladie do hĺbky 200 m. Pod týmto svahom, ktorý môže siahať do hĺbky okolo 1500 až 3000 m (obvykle však asi 2000 m), sa nachádza kontinentálne úpätie, ktoré siaha do hĺbky 4 000 až 6 000 m a postupne prechádza do hlbokomorskej panvy, tiež označovanej ako tzv. abysálna panva. Kontinentálny šelf a svah tvoria kontinentálny okraj. Šelf v súčasnosti tvorí 14% plochy kontinentov a asi 8% svetového oceánu.

Šelfové oblasti sa často delia na vnútorný kontinentálny šelf, stredný a vonkajší kontinentálny šelf, každý s rôznymi geomorfologickými podmienkami a odlišnými druhmi organizmov.

Búrky a zemetrasenia môžu na šelfe dať do pohybu obrovské masy hromadiacich sa nespevnených sedimentov, ktoré vo forme turbulentných podmorských prúdov vymieľať piesok a štrk z kontinentálneho šelfu a podmorskými kaňonmi v kontinentálnom svahu ich hromadiť na oceánskom dne v podobe vejárov. Tento typu sedimentov sa označuje ako flyš alebo turbidity.

## Referencie


## Zdroj

Kategória:Geologické termíny
Kategória:Hydrosféra
Kategória:Oceánografia
Kategória:Geomorfológia
Peter Fröjdfeldt

**Peter Fröjdfeldt** (* 14. november 1963, Eskilstuna, Švédsko je bývalý švédsky futbalový rozhodca.

Medzi jeho významné rozhodcové zápasy patrí rozhodovanie finále Pohára UEFA v sezóne 2007/08 medzi Zenitom Petrohrad a Glasgowom Rangers. Bol nominovaný aj na EURO 2008 do Rakúska a Švajčiarska.

## Externé odkazy
*weltfussball profile 
*svenskfotboll profile 
*Referee ratings in Euro 2008 

Kategória:Švédski futbaloví rozhodcovia
Optická dvojhviezda

vpravo|220x220bod
**Optická dvojhviezda** je zdanlivá dvojhviezda, teda 2 hviezdy, ktoré sú blízko seba a vyzerajú ako fyzická dvojhviezda. V skutočnosti sú vzdialenosti medzi nimi obrovské a gravitačne neinteragujú. Najznámejšou optickou dvojhviezdou je Mizar a Alcor (súhvezdie Veľká medvedica).
Kategória:Optické dvojhviezdy
CAC

**CAC** (*Certificat d´Aptitude au Championat* alebo po slovensky **Čakateľstvo na šampionát krásy**) je titul udeľovaný psom na výstavách krásy. Ide o čakateľstvo na malý, tzv. národný šampionát.

CAC sa udeľuje víťazovi triedy (napr. víťazovi triedy otvorenej) a to u tried: stredná, otvorená, pracovná, šampiónov. V triede mladých sa udeľuje odlišný titul: CAJC. Podmienka na udelenie titulu CAC je, aby pes bol na danej výstave hodnotený známkou Výborný (V). Samotné víťazstvo triedy a hodnotenie V však nezakladá psovi nárok na titul CAC – tento titul musí udeliť rozhodca. Vo výnimočných prípadoch sa môže rozhodca rozhodnúť, že titul CAC víťazovi triedy neudelí. Udeje sa tak napríklad v takom prípade, ak pes podľa názoru rozhodcu napriek víťazstvu v triede nespĺňa požiadavky na šampióna krásy.

Tituly CAC sa môžu zadávať len na výstavách všetkých plemien s celoštátnou pôsobnosťou (celoštátne, národné, medzinárodné), prípadne na špeciálnych a klubových výstavách s celoštátnou pôsobnosťou. 

Držiteľ titulu CAC postupuje na výstave do boja o udelenie titulu CACIB alebo BOB (podľa typu výstavy).

Počet získaných titulov CAC rozhoduje o udelení titulu Národný šampión krásy. Každý štát má vlastné pravidlá na udelenie titulu Národný šampión krásy, ale pravidlá sú obvykle dosť podobné. Musia sa vo všeobecnosti pridŕžať rámca, ktorý stanovuje FCI.

Pravidlá na udelenie titulu Šampión krásy Slovenska:

* Ak pes/suka získal 4x CAC na šampionátových výstavách usporiadaných pod záštitou Slovenskej kynologickej jednoty (SKJ).
* Potrebné CAC boli získané najmenej v dvoch výstavných sezónach.
* CAC boli udelené aspoň dvoma rôznymi rozhodcami.
* Jeden CAC zo štyroch potrebných bol získaný na medzinárodnej výstave s udeľovaním CACIB, ďalšie na národnej alebo špeciálnej výstave usporiadanej pod záštitou Slovenskej kynologickej jednoty.
*

## Zdroje
* Slovenská kynologická jednota

Kategória:Kynológia
CAJC

**CAJC** (*Certificat d´Aptitude au Junior Championat* alebo po slovensky **Čakateľstvo na šampionát krásy mladých**) je titul udeľovaný mladým psom na výstavách krásy.
Navrhnúť psa alebo suku na CAJC môže len rozhodca oficiálne delegovaný na výstavu. CAJC nie je nárokovateľný a udeľuje sa len pri mimoriadnych kvalitách psa alebo suky. 

CAJC sa udeľuje v triede mladých osobitne psom a sukám.
CAJC sa môže udeliť len psovi a suke oceneným V1.

Tituly CAJC sa môžu zadávať len na výstavách všetkých plemien s celoštátnou pôsobnosťou (celoštátne, národné, medzinárodné), prípadne na špeciálnych a klubových výstavách s celoštátnou pôsobnosťou. 

Držiteľ titulu CAJC postupuje na výstave do boja o udelenie titulu BOB.

Počet získaných titulov CAJC rozhoduje o udelení titulu Národný šampión krásy mladých. Každý štát má vlastné pravidlá na udelenie titulu Národný šampión krásy mladých, avšak pravidlá sú obvykle dosť podobné. Musia sa vo všeobecnosti pridŕžať rámca, ktorý stanovuje FCI.

Pravidlá na udelenie titulu Šampión krásy mladých Slovenska (hovorovo aj *Junioršampión*):

* Ak pes alebo suka získali 3x CAJC, minimálne od dvoch rozhodcov.
* Ak jeden z troch potrebných CAJC bol udelený na medzinárodnej výstave s udeľovaním CACIB.
* Jeden z troch potrebných CAJC sa môže nahradiť jedným CAC, ak ho získal pes vo veku do 24 mesiacov. Tento CAC sa už nemôže započítať do CAC potrebných pre udelenie Slovenského šampióna krásy.
* Slovenský šampión krásy mladých neoprávňuje pre zaradenie psa alebo suky do triedy šampiónov. Uvádza sa v preukaze o pôvode psa.

## Zdroje
* Slovenská kynologická jednota

Kategória:Kynológia
Reserve CAC

**Reserve CAC** alebo **R-CAC** znamená **Rezervné čakateľstvo na šampionát krásy**. Je to titul udeľovaný psom na výstavách krásy. Ide o rezervné čakateľstvo na národný (malý) šampionát.

R-CAC sa udeľuje druhému psovi v triede a to u tried: stredná, otvorená, pracovná, šampiónov. V triede mladých sa rezervné čakateľstvo neudeľuje. Podmienka na udelenie titulu R-CAC je, aby pes bol na danej výstave hodnotený známkou Výborný (V). Samotné druhé miesto v triede a hodnotenie V však nezakladá psovi nárok na titul R-CAC – tento titul musí udeliť rozhodca. Vo výnimočných prípadoch sa môže rozhodca rozhodnúť, že titul R-CAC víťazovi triedy neudelí. Udeje sa tak napríklad v takom prípade, ak pes podľa názoru rozhodcu napriek druhému umiestneniu v triede nespĺňa požiadavky na šampióna krásy.

Tituly R-CAC sa môžu zadávať len na výstavách všetkých plemien s celoštátnou pôsobnosťou (celoštátne, národné, medzinárodné), prípadne na špeciálnych a klubových výstavách s celoštátnou pôsobnosťou. 

Držiteľ titulu R-CAC postupuje na výstave do boja o udelenie titulu R-CACIB a to v prípade, ak pes ktorý ho v triede porazil (držiteľ titulu CAC) postúpi do boja o titul CACIB. Toto sa týka len medzinárodných výstav.

Viacero získaných titulov R-CAC môže psovi pomôcť priblížiť sa k získaniu titulu Národný šampión krásy. Samotné tituly R-CAC k tomu však nestačia, dajú sa použiť len ako doplnok k získaným titulom CAC.

Pravidlá na udelenie titulu Šampión krásy Slovenska:

* Ak pes/suka získal 4x CAC na šampionátových výstavách usporiadaných pod záštitou Slovenskej kynologickej jednoty (SKJ).
* Potrebné CAC boli získané najmenej v dvoch výstavných sezónach.
* CAC boli udelené aspoň dvoma rôznymi rozhodcami.
* Jeden CAC zo štyroch potrebných bol získaný na medzinárodnej výstave s udeľovaním CACIB, ďalšie na národnej alebo špeciálnej výstave usporiadanej pod záštitou Slovenskej kynologickej jednoty.
* 3 **Reserve CAC** môžu nahradiť jeden CAC.
* CAC z medzinárodnej výstavy môže byť nahradený len tromi R-CAC z medzinárodných výstav.
* Nahradiť tromi R-CAC možno len jeden CAC.

## Zdroje
* Slovenská kynologická jednota

Kategória:Kynológia
CACIB

**CACIB** (*Certificat d´Aptitude au Championat International de Beauté* alebo po slovensky **Čakateľstvo na medzinárodný šampionát krásy**) je titul udeľovaný psom na výstavách krásy. 

CACIB sa udeľuje vždy len jeden pre plemeno (resp. pre farebnú variantu, ak je posudzované osobitne), avšak zvlášť pre suku a zvlášť pre psa. Do boja o udelenie titulu CACIB vždy postupujú držitelia titulu CAC z jednotlivých tried. Pes, ktorý skončí v súboji o titul CACIB druhý, získava titul R-CACIB.

Tituly CACIB sa môžu zadávať len na medzinárodných výstavách. 

Držiteľ titulu CACIB postupuje na výstave do boja o udelenie titulu BOB.

Počet získaných titulov CACIB rozhoduje o udelení titulu Medzinárodný šampión krásy, ľudovo aj *Interšampión*. Pravidlá na udelenie Medzinárodného šampióna krásy sú jednotné pre všetky krajiny združené v FCI.

## Zdroje
* FCI

Kategória:Kynológia
BOB

**BOB** (*Best of Breed*, po slovensky **Najlepší z plemena**) je titul udeľovaný psom na výstavách krásy. Pri výstavách viacerých plemien ide o najkrajšieho psa z konkrétneho plemena, pri výstavách jedného plemena je to zároveň víťaz celej výstavy.

Do boja o titul BOB postupujú len tie najlepšie psy z výstavy:

* Na celoštátnych, národných, a špeciálnych výstavách sú to víťazi jednotlivých tried
* Na medzinárodných výstavách sú to držitelia titulu CACIB
* Na klubových výstavách s udeľovaním titulu KV sú to držitelia titulov KV a KVM

Na výstavách viacerých plemien víťaz plemena, držiteľ titulu BOB, postupuje spolu s víťazmi ostatných plemien do záverečných súťaží o udelenie titulu víťaza celej výstavy. Pozri Výstavy psov.

Kategória:Kynológia
Reserve CACIB

**Reserve CACIB** alebo **R-CACIB** znamená **Rezervné čakateľstvo na medzinárodný šampionát krásy**. Je to titul udeľovaný psom na výstavách krásy.

R-CACIB sa udeľuje psovi, ktorý skončil v súťaži o udelenie titulu CACIB na druhom mieste. Samotné druhé miesto však nezakladá psovi nárok na titul R-CACIB – tento titul musí udeliť rozhodca. Vo výnimočných prípadoch sa môže rozhodca rozhodnúť, že titul R-CACIB psovi neudelí. Udeje sa tak napríklad v takom prípade, ak pes podľa názoru rozhodcu napriek druhému umiestneniu nespĺňa požiadavky na medzinárodného šampióna krásy. Keďže tento pes však už získal titul CAC (inak by nemohol nastúpiť) a nároky kladené na národného i medzinárodného šampióna sú v podstate totožné, takáto situácia sa udeje len veľmi zriedka.

Tituly R-CACIB sa môžu zadávať len na medzinárodných výstavách.

Držiteľ titulu R-CAC postupuje na výstave do boja o udelenie titulu R-CACIB a to v prípade, ak pes ktorý ho v triede porazil (držiteľ titulu CAC) postúpi do boja o titul CACIB. Toto sa týka len medzinárodných výstav.

Titul R-CACIB môže psovi pomôcť priblížiť sa k získaniu titulu Medzinárodný šampión krásy. V prípade, že je pes ktorý získal CACIB už je držiteľom titulu Medzinárodný šampión krásy, platí získaný titul R-CACIB psovi ako keby získal CACIB.

## Zdroje
* FCI

Kategória:Kynológia
EBay

thumb|Logo
[thumb|Sídlo spoločnosti v [San José (Kalifornia)|San José v Kalifornii]]

**eBay Inc.** je americká internetová firma, ktorá riadi eBay.com, online aukciu a obchodnú website (webové sídlo), na ktorej ľudia a firmy kupujú a predávajú tovar a služby globálne. Popri americkej website eBay zriadila lokalizované website pre 30 ďalších krajín. eBay Inc. vlastní tiež PayPal, StubHub a iné firmy.

## Iné projekty

## Externé odkazy
* eBay.com – oficiálna webstránka
* Sprievodca registráciou na Ebay  katalóg internetových aukcií

Kategória:Podniky v USA
Kategória:Webové stránky
BIS

**BIS** (*Best in Show*, po slovensky **Najlepší na výstave**) je titul udeľovaný psom na výstavách krásy. Pri výstavách viacerých plemien ide o najkrajšieho psa z pomedzi všetkých plemien. Pri výstavách jedného plemena sa tento titul nezvykne zadávať, resp. stáva sa ním automaticky držiteľ titulu BOB.

Do boja o titul BIS na výstavách viacerých plemien postupujú najkrajšie psy z plemena, čiže držitelia titulu BOB. Ak ide o výstavu psov všetkých plemien, postupujú do súťaže o udelenie titulu BIS psy, ktoré zvíťazili vo svojej FCI skupine (držitelia titulu BIG). Ak ide o viacdňovú výstavu, postupujú o udelenie titulu BOB vítazi jednotlivých dní (držitelia titulu BOD).

Na výstavách viacerých plemien víťaz plemena, držiteľ titulu BOB, postupuje spolu s víťazmi ostatných plemien do záverečných súťaží o udelenie titulu víťaza celej výstavy. Pozri Výstavy psov.

Kategória:Kynológia